Springs-gruwelhuis: Pa wil weer borg vra | Maroela Media
The Star berig dat die man na verwagting weer gaan aansoek doen om borgtog, nadat hy op 5 Junie borg geweier is. Volgens die man se regsverteenwoordiger is daar glo nuwe feite wat deur die hof oorweeg moet word.
Die pa het ná sy eerste mislukte borgaansoek probeer selfmoord pleeg deur sy polse te sny. Hy was ná sy hofverskyning by die Springs-polisiestasie in aanhouding toe die voorval plaasgevind het. Hy is na die Verre Oos-Rand-hospitaal gehaas en is later die dag weer ontslaan en na die Modderbee-gevangenis geneem.
Sy vrou is ŉ maand ná hom ook in hegtenis geneem en is later op borgtog van R2 000 vrygelaat.
Die egpaar se name word nie bekend gemaak nie om die identiteit van hul vyf kinders, tussen twee en 16 jaar oud, te beskerm.
Die egpaar staan tereg op aanklagte van kindermishandeling, poging tot moord, aanranding met die doel om ernstig te beseer en dwarsboming van die gereg.
Hulle het glo hul kinders in haglike omstandighede aangehou en blootgestel aan herhaaldelike mishandeling.
Borg se jy ??? Ek hoop van harte jou volgende probeerslag is hoogs suksesvol (nie die borg nie)
Ek dink hy wil die borg gebruik vir sy volgende “probeerslag”. Hy kan nie “face” vir wat vir hom voorlê nie. Lafaard!
Nee, duisend maal NEE !
Ek sidder telkens wanneer ek van hierdie gruweldade lees wat hy (en sy vrou) teenoor onskuldige kindertjies gepleeg het.
Hy beter nie borg kry nie ons hier in Springs wag vir die vark en sy vrou………………..hulle beter net nerens kom waar die publiek hulle gaan kry nie……………..
Julle beter nou klaar kry met die 2. Sluit hulle op vir ewig en gooi die sleutel weg of gee hulle vir die gmeeenskap. So maklik!